b'\n_START_ARTICLE_\nMehun-sur-Y\xc3\xa8vre\n_START_SECTION_\nGeografija\n_START_PARAGRAPH_\nKraj le\xc5\xbei v pokrajini Berry ob reki Y\xc3\xa8vre in vodnem kanalu de Berry, 17 km severozahodno od Bourgesa.\n_START_SECTION_\nUprava\n_START_PARAGRAPH_\nMehun-sur-Y\xc3\xa8vre je sede\xc5\xbe istoimenskega kantona, v katerega so poleg njegove vklju\xc4\x8dene \xc5\xa1e ob\xc4\x8dine Allouis, Berry-Bouy, Fo\xc3\xabcy in Sainte-Thorette z 11.345 prebivalci._NEWLINE_Kanton Mehun-sur-Y\xc3\xa8vre je sestavni del okro\xc5\xbeja Vierzon.\n_START_SECTION_\nZgodovina\n_START_PARAGRAPH_\nMehun, mesto Karla VII, je poznano \xc5\xbee od 9. stoletja tako v pisnih kot tudi v arheolo\xc5\xa1kih virih. Srednjeve\xc5\xa1ki del se je razvil okoli kolegialne cerkve in gradu. Gradnja nove rezidence vojvoda Jeana de Berryja konec 14. stoletja je prispevala k razvoju umetnosti, v 15. stoletju so bili mestu potrjeni brezcarinski privilegiji, s prihodom kraljevega sodstva pod Karlom VII. se je za\xc4\x8delo razvijati gospodarstvo. Dejavnost mesta je po kraljevi smrti postopoma upadla. Ponovni vzpon je Mehun do\xc5\xbeivel sredi 19. stoletja z razvojem industrije porcelana, ko se je iz prete\xc5\xbeno srednjeve\xc5\xa1kega dela za\xc4\x8del \xc5\xa1iriti po dolini reke Y\xc3\xa8vre, \xc5\xa1tevilo prebivalstva pa se je v parih desetletjih podvojilo.'